b'\n_START_ARTICLE_\nKoko\xc5\xa1ka Emilija\n_START_PARAGRAPH_\nKokoko\xc5\xa1ka Emilija je pravljica pisateljice in pesnice Svetlane Makarovi\xc4\x8d. Knjiga je iz\xc5\xa1la leta 1993, ilustriral jo je Lucijan Re\xc5\xa1\xc4\x8di\xc4\x8d.\n_START_SECTION_\nVsebina\n_START_PARAGRAPH_\nZgodba govori o koko\xc5\xa1ki, ki je bila nadpovpre\xc4\x8dno inteligentna. \xc5\xbdivela v koko\xc5\xa1njaku in skupaj z dvanajstimi drugimi koko\xc5\xa1mi vsak dan znesla jajce svoji gospodarici. Gospodinja je bila zelo zadovoljna, saj je imela najbolj\xc5\xa1a in najlep\xc5\xa1a jajca dale\xc4\x8d naokrog. Vsako jutro je pobrala trinajst velikih sve\xc5\xbeih jajc._NEWLINE_Emilija je postajala iz dneva v dan bolj razburjena, saj se gospodinja nikoli ni zahvalila. Nekega dne se je odlo\xc4\x8dila, da ji svojega jajce ne bo dala. Emilija je pojedla svoje jajce do zadnjega ko\xc5\xa1\xc4\x8dka lupine in tako ni za njenim jajcem ostalo nobenih sledi. Gospodinja ni mogla ugotoviti, katera koko\xc5\xa1ka ne vali jajc. Koko\xc5\xa1ka Emilija je postajala iz dneva v dan lep\xc5\xa1a, saj je bilo njeno jajce zelo hranljivo, gospodinja pa shuj\xc5\xa1ana (kar njenemu mo\xc5\xbeu ni bilo po godu), saj pono\xc4\x8di ni mogla spati in se je spra\xc5\xa1evala, zakaj ne dobi toliko jajc, kolikor je koko\xc5\xa1i. Poskusila je z ve\xc4\x8d hrane. In res: Emilija se je naslednje jutro tako najedla, da je pustila svoje jajce nedotaknjeno. Gospodinja je zjutraj na\xc5\xa1la trinajst jajc, a se spet ni zahvalila. Zato je bila naslednji dan Emilija bolj pazljiva in se ni najedla gospodinjinega krmila. Spet je lahko pojedla svoje jajce. Zgodba se je nadaljevala vse do tedaj, ko so h gospodinji pri\xc5\xa1li gasilci in ji pomagali re\xc5\xa1iti te\xc5\xbeavo. Sinjeoki Fonza je gospodinji predlagal, naj bo bolj prijazna do svojih koko\xc5\xa1k._NEWLINE_In res, gospodinja je odtlej koko\xc5\xa1ke lepo pozdravila, se pogovarjala z njimi in koko\xc5\xa1ke so bile zadovoljne. Spet je vsak dan dobivala vseh trinajst jajc, za katere se je lepo zahvalila. Le \xc5\xa1e enkrat se je zjutraj pozabila zahvaliti za jajce, a ko ga naslednje jutro od Emilije ni dobila, tega ni ve\xc4\x8d ponovila.\n_START_SECTION_\nDramska uprizoritev\n_START_PARAGRAPH_\nPravljica je bila prvi\xc4\x8d uprizorjena kot lutkovna predstava leta 1997 v Lutkovnem gledali\xc5\xa1\xc4\x8du Ljubljana v re\xc5\xbeiji Svetlane Makarovi\xc4\x8d.\n_START_SECTION_\nIzdaje\n_START_PARAGRAPH_\nKoko\xc5\xa1ka Emilija, Zalo\xc5\xbeba Mladika, Ljubljana, 1993'